CELEX: 62020CN0625
Language: el
Date: 2020-11-19 00:00:00
Title: Υπόθεση C-625/20: Αίτηση προδικαστικής αποφάσεως την οποία υπέβαλε το Juzgado de lo Social n° 26 de Barcelona (Ισπανία) στις 19 Νοεμβρίου 2020 — KM κατά Instituto Nacional de la Seguridad Social (INSS)

8.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/19
            
         
      Αίτηση προδικαστικής αποφάσεως την οποία υπέβαλε το Juzgado de lo Social no 26 de Barcelona (Ισπανία) στις 19 Νοεμβρίου 2020 — KM κατά Instituto Nacional de la Seguridad Social (INSS)
      (Υπόθεση C-625/20)
      (2021/C 79/24)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 26 de Barcelona
      
         Διάδικοι στην υπόθεση της κύριας δίκης
      
      
         Προσφεύγουσα: KM
      
         Καθής: Instituto Nacional de la Seguridad Social (INSS)
      
         Προδικαστικά ερωτήματα
      
      
                  1)
               
               
                  Αντιβαίνει στην ευρωπαϊκή νομοθεσία, και συγκεκριμένα στο άρθρο 4 της οδηγίας 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως (1), και στο άρθρο 5 της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (2), η ισπανική διάταξη περί σώρευσης παροχών του άρθρου 163.1 του LGSS, όπως έχει ερμηνευθεί στη νομολογία, η οποία απαγορεύει μεν τη σώρευση δύο παροχών ολικής μόνιμης ανικανότητας για εργασία που είναι χορηγητέες από το ίδιο καθεστώς, πλην όμως επιτρέπει τη σώρευσή τους όταν είναι χορηγητέες από διαφορετικά καθεστώτα, καίτοι το δικαίωμα λήψεώς τους θεμελιώθηκε, εν πάση περιπτώσει, βάσει ανεξάρτητων εισφορών, λαμβανομένης υπόψη της σύνθεσης από απόψεως φύλου των επιμέρους καθεστώτων της ισπανικής Κοινωνικής Ασφάλισης, καθόσον η διάταξη αυτή ενδέχεται να συνεπάγεται έμμεση διάκριση λόγω βιολογικού φύλου ή κοινωνικού φύλου;
               
            
                  2)
               
               
                  Σε περίπτωση αρνητικής απάντησης στο πρώτο προδικαστικό ερώτημα, αντιβαίνει η ισπανική νομοθεσία στην προμνησθείσα ευρωπαϊκή νομοθεσία σε περίπτωση που αμφότερες οι παροχές έχουν ως αιτία διαφορετικές βλάβες;
               
            
         (1)  ΕΕ ειδ. έκδ. 05/003, σ. 160.
      
         (2)  ΕΕ 2006, L 204, σ. 23.